ดิฉันเริ่มกินยาคุมกำเนิดแบบ21เม็ดแผงแรกในวันที่สองที่ประจำเดือนมาค่ะ วันแรกที่เป็นประจำเดือน เลือดออกค่อนข้างเยอะค่ะ แต่พอกินยาเม็ดแรกในวันที่สองประจำเดือนกลับน้อยลงมาก จนวันที่สามกับสี่ มีเลือดออกเป็นสีน้ำตาลเข้มมากๆจนเกือบดำ จะผิดปกติอะไรไหมคะ
สวัสดีค่ะ หากได้เริ่มทานยาคุมกำเนิดแผงแรกในวันที่ 2 ของการมีประจำเดือนมา ยาคุมกำเนิดก็จะสามารถช่วยป้องกันการตั้งครรภ์ได้ทันที ส่วนการที่ทานยาไปแล้ว เลือดประจำเดือนออกน้อยลง อาจเป็นผลจากฮอร์โมนของยาคุมกำเนิดได้ค่ะ ซึ่งไม่ได้อันตรายแต่อย่างใด และเมื่อเลือดมีปริมาณที่น้อย ทำให้ไหลออกจากมดลูกช้า เลืดจึงสัมผัสกับอากาศนานและทำให้กลายเป็นสีน้ำตาลและดำดังกล่าวค่ะนอกจากนี้ ผลข้างเคียงอื่นๆ ที่อาจพบจากการทานยาคุมกำเนิด เช่น ปวดหัว เวียนหัว คลื่นไส้ เจ็บเต้านม อารมณ์แปรปรวน และมีเลือดออกกะปริดกะปรอยได้ เป็นต้น